Bekendes oor die Groot Debat - Cecile Cilliers | SARIE
Bekendes oor die Groot Debat – Cecile Cilliers	deur admin
(…) Vir my is Hy ’n konstante Teenwoordigheid.
Ek gaan saam met Hom slaap, staan elke oggend dankbaar in sy Teenwoordigheid op. Vir Hom hoef ek nie ’n beste voetjie voor te sit nie – Hy ken my elke fout, my elke strewe, elke woord van elke gebed. Hy ken my – sy maaksel, sy skepsel – tot in my nerf en het my nogtans (wat ’n genade!) deurlopend, allesvergewend en onvoorwaardelik liéf.
Ek kan my lewe kwalik met groter troos, groter selfvertroue, meer vreesloosheid leef as juis só, met die wete dat God se vangnet altyd daar is. Altyd. “All will be well and all will be well and all will be well,” skryf Juliana van Norwich. Verwar ek ’n bepaalde, positiewe geestesingesteldheid met geloof in ’n onsigbare, onbegryplike Godheid? Dis moontlik, en ek kan verstaan dat buitestanders my geloof met argwaan kan beskou.
Maar vir my is God ’n Realiteit – ek kan nie anders nie. Ek gló, en is dankbaar dat ek glo, en dat ek binne sy genade kan leef.
Uit: God? Gesprekke oor die oorsprong en uiteinde van alles (Tafelberg Uitgewers)
’n Drieling, met die DNS van albei pa’s, is in Julie gebore. Die gay paartjie, Theo and Christo Menelaou, het hul drie kinders met behulp van surrogaat-swangerskap gekry. Albei se sperm is gebruik, en die twee eierselle is elk deur ’n …